Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 475

3. A Spanyolország által hadifegyvernek tekintett, és ezért a rendőrök által csak a spanyol kormány engedélyével használható fegyverek: a. 20 milliméteres vagy nagyobb kaliberű lőfegyverek vagy rendszerek. b. 20 milliméternél kisebb kaliberű lőfegyverek vagy fegyverrendszerek, amelyek kaliberét a Honvédelmi Minisztérium katonainak sorolta be. c. Automata lőfegyverek. d. Az a) és b) pontban jelzett fegyverek lőszere. e. Légi bombák, rakéták, torpedók, aknák, gránátok, valamint ezek fő alkatrészei. f. Az előző pontokban nem felsorolt, de a Honvédelmi Minisztérium által katonainak besorolt fegyver. AZ ÖNVÉDELEM SZABÁLYAI Spanyolországban az tekintendő jogos védelemnek, ha valaki egy személy, vagy saját maga illetve mások jogainak védelmében cselekszik, amennyiben az alábbi követelmények fennállnak: Személyek védelme.- 1.- Jogtalan erőszak 2.- Ennek elkerülésére vagy elhárítására alkalmazott eszköz ésszerű szükségessége 3.- A védekező részéről elegendő provokáció hiánya Tárgyak védelme.- Tárgyak védelme esetén jogtalan erőszaknak minősül a bűntett vagy vétség, és a tárgy rongálás vagy megsemmisülés közvetlen veszélyének van kitéve. Ingatlan (lakóhely) védelme.- Egy ház vagy lakás védelme során jogtalan erőszaknak minősül a jogosulatlan behatolás. Ebben az értelemben háznak minősül minden zárt terület, amit a bentlakó mások kizárásával használ.”

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes